積舞曲

係早喺 16 至 17 世紀經已存在响蘇格蘭同英格蘭北部嘅一種民間舞曲：喺音樂特性上，愛爾蘭嘅積舞曲嘅典型拍號係 6/8 或者 9/8，英格蘭嘅積舞曲就會用到 12/8 ，會用到複合拍號，即係每吓拍子可以細分做若干個八分音符，例如《The old grey goose》就係一首好典型嘅積舞曲。

除咗樂曲之外，積舞曲仲同時係一種獨特嘅舞種：傳統上，啲人跟積舞曲跳舞嗰陣腳板會一路好快噉離地跟住又踏返落地，著住硬啲嘅鞋嚟跳嗰陣就會出現踢踢躂躂噉嘅聲。

到咗 2020 年，積舞曲唔算係最出名嘅曲種舞種，冇好似例如華爾滋噉風靡全世界，但依然有一定嘅影響力：積舞曲盛行於愛爾蘭，喺英格蘭以至美國等地都仲有唔少愛好者；而且積舞曲甚至仲有影響第啲音樂舞蹈傳統，例如家陣全世界都有喺度搞嘅芭蕾舞噉，就有採用積舞曲嘅節奏。

音樂特性 

積舞曲好興一大柞八分音符，每三個八分音符做一組噉嘅樣，即係似下圖噉：

雙重積舞曲係拍號 6/8，每段小節兩組音符，每組三個八分音符，啲人打起拍子上嚟好似雙拍子噉。

雙重積舞曲
三重積舞曲
普卡
芭蕾舞
踢躂舞

攷

拎 

Irish footwork.
愛爾蘭文化
樂曲
舞